**Informācija par 12.12.2014.veiktajiem grozījumiem iepirkuma ar id.Nr.RTU-2014/145 nolikumā (grozījumi Nr.2)**

Iepirkuma komisija ar 2014.gada 12.decembra iepirkuma komisijas sēdes protokolu Nr.6 ir apstiprinājusi šādus grozījumus atklāta konkursa “Reklāmas izvietošanas pakalpojumi Rīgas Tehniskās universitātes vajadzībām” ar id.Nr.RTU-2014/145 nolikumā:

1. Pagarināts piedāvājuma iesniegšanas termiņš – nolikuma 2.1.1., 2.4.6., 2.4.9., 2.5.1., 2.5.5. punktā tas tiek mainīts uz 2015.gada **9**.janvāri plkst.10:00;
2. Nolikuma 8.3.5.1.punkts papildināts ar vārdiem “reklāmas stenda” aiz vārda “plaknes“;
3. Nolikuma 8.3.5.2.punkts tiek izteikts šādā redakcijā ”Izdevīgākais piedāvājums tiek noteikts, aprēķinot vidēji svērto un indeksēto cenu, sasverot pēc šāda principa: mediju piegādātājiem SIA „JCDecaux Latvija” un SIA „Clear Channel Latvia” katram tiek piešķirts 35% svars, SIA „Pilsētas līnijas” tiek piešķirts 30% svars (ar 12.12.2014. grozījumiem), bet tā kā no SIA „Pilsētas līnijām” ir plānots iepirkt dažādus reklāmas formātus, tad to (formātu) nozīmīgums tiek papildus sasvērts pēc oficiālajām formātu nomas cenām (sk. Nolikuma 8.3.6.punktu).”
4. Nolikuma 8.3.6.5. tabula ar informāciju “Formāts” un “Svars” tiek papildināta ar informāciju par mediju SIA “Clear Channel Latvia”, kā arī mainītas vērtības ailē “Svari”;
5. Nolikuma 5.pielikumā “Tehniskā specifikācija” sadaļā “Prasības tehniskā-finanšu piedāvājuma veidņu aizpildīšanai” tiek pievienots jauns 9.4.punkts šādā redakcijā “*Vides reklāma: SIA “Clear Channel Latvia” formāts „pilārs” ir trīsskaldņa konstrukcija ar trīs plakātiem. Norādot cenas un cenu indeksus, jānorāda cenas par visu (pilnu) konstrukciju, nevis vienu skaldni atsevišķi, kā arī jāievēro nosacījums, ka vismaz 40% pilāriem no viena pasūtījuma jābūt izgaismotiem.*”, iepriekšējais 9.4.punkts kļūst par 9.5.punktu, iepriekšējais 9.5.punkts kļūst par 9.6.punktu.
6. Nolikuma 5.pielikuma “Tehniskā specifikācija” 1.pielikuma “Tehniskā-finanšu piedāvājuma veidnes” 5.sadaļā “*Vides reklāma*” vides reklāmas piegādātāji/ veidi tiek papildināti ar informāciju par SIA “Clear Channel Latvia” un norādīta papildu paskaidrojošā informācija, kā arī veidnēs tabula “5.2. Vides reklāmas sezonālais indekss, %” ir sadalīta divās daļās.
7. Nolikuma 6.pielikuma “Instrukcija Tehniskā-finanšu piedāvājuma veidņu aizpildīšanai” 7.sadaļā “Vides reklāmas veidnes instrukcija” 7.2.punkts tiek papildināts ar informāciju par SIA “Clear Channel Latvia” un izteikts šādā redakcijā: “Vides reklāmas veidnēs ir norādīti *~~2~~ 3 (ar 12.12.2014.grozījumiem)* reklāmas piegādātāji, SIA „JCDecaux Latvija”, SIA „Pilsētas līnijas” un SIA „Clear Channel Latvia”, starp kuriem svars ir sadalīts *~~vienādi (50%/50%)~~* *proporcijā 35%/30%/35% (ar 12.12.2014.grozījumiem)*, bet nav fiksēti plānotie budžeti katrā no medijiem. Tā kā no medija SIA „Pilsētas līnijas” ir prasītas 6 dažādu formātu cenas, svars starp formātiem ir sadalīts pēc to oficiālo cenu proporcijas, veidojot kopā *~~50%~~* *30%* *(ar 12.12.2014.grozījumiem)* (precīzus formātu svarus sk. Nolikuma 8.3.6.punktā).”

Ar cieņu

Iepirkuma komisija